stanford-oval/wikipedia huggingface dataset:
חומר הדברה
מגמות בישראל

בשנת 2007 החל שיתוף פעולה בין משרד החקלאות לבין החברה להגנת הטבע בפרויקט ייחודי לשימוש בתנשמות ובבזים לשימוש בהדברה ביולוגית בישראל. הוא החל כפיילוט קטן בעמק החולה ובקיבוץ שדה אליהו שבעמק בית שאן שהוכתר כהצלחה והתרחב לכל אזור צפון הארץ, המרכז, הנגב הצפוני והנגב המערבי.
מנתוני משרד החקלאות משנת 2017 עולה, שחלה ירידה משמעותית של כ-45% בשימוש בחומרי הדברה בשטחים פתוחים בזכות התנשמות והבזים.
התוכנית הלאומית לניטור ביולוגי בישראל גובשה בשנים 2019–2020 במטרה לחקור ולנטר את החשיפה בישראל למזהמים סביבתיים. המחקר מתבצע באמצעות איסוף דגימות ביולוגיות ובדיקת נתוני חשיפה של האוכלוסייה בישראל. בתוכנית הלאומית לניטור ביולוגי נבדקת החשיפה לחומרי הדברה כדוגמת פירתרואידים וחומרי הדברה זרחנים אורגניים, במקביל לחומרים מזהמים ולמגוון רעלים שונים. חומרי הדברה נמצאים גם ברוב משקי הבית בארצות הברית, 88 מיליון מתוך 121.1 מיליון משקי בית מציינים שהם משתמשים בחומרי הדברה כלשהם בשנת 2012. נכון לשנת 2007, נמצאו יותר מ-1,055 חומרים פעילים רשומים כחומרי הדברה, אשר מניבים למעלה מ-20,000 מוצרי הדברה המשווקים בארצות הברית.
על פי דוח מבקר המדינה מ-2023 מספר חומרי ההדברה הפעילים והמאושרים בישראל אך אסורים ביתר מדינות ה-OECD עומד על 103. בסקרים שונים נמצאו דגימות חריגות של שאריות חומרי הדברה במזון.
עקב חקיקה ואמצעי זהירות לא מספקים, 99% ממקרי המוות הקשורים לחומרי הדברה מתרחשים במדינות מתפתחות המהוות רק 25% מחומרי ההדברה בשימוש. מחקר אחד דיווח על הרעלה עצמית על ידי שימוש בחומרי הדברה. שליש מההתאבדויות ברחבי העולם נעשות על ידי שימוש בחומרי הדברה. המחקר המליץ, בין היתר, על הגבלות נוספות על סוגי חומרי ההדברה המזיקים ביותר לבני אדם. סקירה אפידמיולוגית משנת 2014 מצאה קשרים בין אוטיזם וחשיפה לחומרי הדברה מסוימים, אך ציינה שהראיות הזמינות לא היו מספיקות כדי להסיק שהקשר הוא סיבתי.
ראו גם

הדברת מזיקים
ריסוס אווירי
אביב דומם
דורית זילברמן

| --- | --- |

דורית זילברמן
 לידה:  2 בדצמבר 1956 (בת 68) חיפה, ישראל 
 שם לידה:  דורית גינזבורג 
 מדינה:  ישראל 
 מקום לימודים:  אוניברסיטת בר-אילן 
 שפות היצירה:  עברית 
 פרסים והוקרה:  פרס היצירה לסופרים עבריים (2017)
 www.doritzilberman.co.il
 
דורית זילברמן (נולדה ב-2 בדצמבר 1956) היא סופרת, חוקרת ספרות ועורכת דין ישראלית, זוכת פרס היצירה לסופרים עבריים.
ביוגרפיה

זילברמן נולדה בחיפה כדורית גינזבורג. אביה היה מאמן וכדורגלן הפועל חיפה, אברהם גינזבורג. היא בעלת תואר דוקטור בספרות מאוניברסיטת בר-אילן משנת 1990. עבודת הדוקטורט שלה הייתה בנושא "האני היהודי החצוי ביצירותיהם של פיליפ רות וא.ב. יהושע: עיון משווה", בהנחיית פרופ' הלל ברזל.
הייתה עורכת כתב העת "מאזניים" של אגודת הסופרים בשנים 1995 עד 1997 וכיום יושבת ראש המערכת. מאז שנת 2015, מכהנת כמ"מ יו"ר אגודת הסופרות והסופרים העברים בישראל.
פרסמה 21 ספרים, בהם רומנים, נובלות וסיפורים קצרים. הסרט "טאהרה" נעשה על פי ספרה "סירוס". בנוסף ערכה ספרים רבים.
כמו כן חיברה עיונים ביצירתה של יונה וולך (שהם עיבוד של עבודת המאסטר שלה), ומאמר בנושא "מיסטיקה והיפנוזה ביצירת עמוס עוז".
בשנת 2001 זכתה בפרס קוגל לספרות.
הייתה נשואה לשחקן והבדרן מנחם זילברמן, ממנו התגרשה בשנת 1998. היא נישאה לו בהיותה בת 20, כשהיא גרושה ואם לבת. לשניים נולדו שני ילדים משותפים.
בשנת 2001 החלה בלימודי משפטים ומאז סיומם בהצלחה משמשת כעורכת דין ומתמחה בדיני משפחה במשרד עם מישל חדד.
דורית זילברמן זכתה בפרס היצירה מקרן ראש-הממשלה ע"ש לוי אשכול לשנת תשע"ז 2017 ובפרס היצירה לסופרים עבריים (2017).
ספריה

"שיעור ראשון ברכיבה על סוסים": סיפורים. תל אביב, הוצאת הקיבוץ המאוחד, 1981.
"אימשל". 1982
"מתחת לבגדים".  1983
"תחנה מרכזית. תל אביב". הקיבוץ המאוחד, 1983.
סירוס, 1985.
"מדובר בזה ככל הנראה". אילת, הוצאת מנחם זילברמן וספריית מעריב, 1986.
"העברית היא אשה מתרחצת": 3 פרקים על שירת יונה וולך". תל אביב, י. גולן, 1990.
"אשה בתוך אשה בתוך אשה בתוך": רומן קצר. תל אביב, תרמיל חדש - משרד הביטחון – ההוצאה לאור, 1991.
"העברית היא אשה מתרחצת": 6 פרקים על שירת יונה וולך. תל אביב, י. גולן, 1993.
"סיוט מתוק": סיפורים. תל אביב, ספרית פועלים, 1993.
"שופט שלי". הוצאת ביתן, 1995.
"שבע נשים ורצח". ירושלים, כתר, 1997.
"נוגה, קומי". אור יהודה, הד ארצי, 1999.
"מכשף השבט": עמוס עוז - היפנוזה ומיסטיקה ביצירותיו. אור יהודה, הד ארצי, 1999.
"אחושרמוטה אהבה". ביחד עם מישל חדד. תל אביב, מחלקת הפקות, 2000.
"האם היא בוגדת? האם הוא בוגד? התופעה, הסימנים והפתרונות", ביחד עם מישל חדד, הוצאת מח הפקות 2000, 2002.
"שער הרחמים". ידיעות ספרים, 2008. תורגם לאנגלית.
"תלוי איך מספרים". ידיעות ספרים, 2016.
"בלחש". ידיעות ספרים, 2019.
"הבלדה על דורית ומנחם", ידיעות ספרים, 2022.
"דיו לבנה דיו שחורה", הוצאת כתב (עורכת שותפה עם שלומית ליר), 2023.
הערות שוליים

↑  אתר המשרד
| --- | --- |
בקרת זהויות :  NLI: 987007305480605171  BnF: cb170769533 (data)  GND: 1176162683  ISNI: 0000 0000 7902 9818  LCCN: n83003300  NKC: xx0075975  NTA: 202573648  SUDOC: 077129563  VIAF: 85797615   WorldCat (עם VIAF): 85797615
פלהיב

יחידת הפלהיב (או פלה"ב) הוא גיוס בני השבטים הבדואים לפלמ"ח החל משנת 1946. מקור שם היחידה הוא הלחם של פלמ"ח והייב - הפלהיב הייתה יחידת שדה של הפלמ"ח מורכבת ממתנדבים בדואים. תחילה רוב החיילים היו בני השבטים ערב-אל-הייב וערב-אל-זנגרייה מהכפר טובא-זנגרייה. אולם בהמשך הצטרפו אל היחידה בני שבטים נוספים מהגליל ומעמק יזרעאל לדוגמה שבט מזאריב.
יחידת הפלהיב נולדה כיוזמה המשותפת, שנבעה מהקשר המיוחד בין תושבי הכפרים הבדואים ובין היישוב היהודי בגליל. הצעד הראשון היה כשהשיח' אבו יוסוף חוסיין מוחמד אל-הייב, היה מסוכסך עם נציגות הוועד הערבי העליון בצפת שהיה מזוהה עם חאג' אמין אל חוסייני. לאור זאת פנה, במהלך מבצע יפתח, אל יגאל אלון וביקש לצרף את כוחותיו החמושים אל כוחות היישוב היהודי במלחמת העצמאות. כך התחיל גל הצטרפות של כוחות לוחמים בדואים אל שורות הכוחות הלוחמים מהיישוב היהודי בארץ ישראל.
חייל בדואי בצה"ל, 1949
יחידת הפלהיב פורקה עם קום מדינת ישראל כחלק מפירוק הפלמ"ח והפיכתו לצה"ל. אולם אנשיה לא חדלו מהשירות הצבאי וביולי- אוגוסט סופחו לצה"ל והיווה גרעין ליחידת המיעוטים של צה"ל. יש הרואים הקמת היחידה ככריתת ברית בין העדה הבדואית למדינת ישראל.
לקריאה נוספת

זאב שיף ואיתן הבר, "לקסיקון לביטחון ישראל", הוצאת זמורה ביתן, מודן, מהדורה שנייה מתוקנת ומורחבת, עמוד 423.
שאול דגן, 1993, פל היב- בדווים בפלמ"ח בימי תש"ח, המרכז לחקר כוח המגן ע"ש ישראל גלילי.
אבשלום קור, באופן מילולי במלחמה: סמל יוסף הייב מטוּבּה זנגריה, גלי צה"ל, 12.11.2024
הערות שוליים

↑  שמשי, אלישיב. מפקד השדה הגדול מכולם, משרד הביטחון, מודן, עמ' 58
↑  מאת Ami, נאמנות החיילים הבדווים לצבא הבריטי והישראלי | רגעים היסטוריים, ‏2014-01-18
ערך זה הוא קצרמרבנושא צבא. אתם מוזמנים לתרום לוויקיפדיה ו.
עקמומיות

גרפים אליפטיים המתאפיינים בעקמומיות שונה
באופן כללי, עקמומיות היא מידת הכפיפה וההתעקמות של דבר-מה. המונח עשוי להתייחס לישויות גאומטריות שונות, החל מקווים ועד למרחבים מממדים גבוהים, ולכן העקמומיות, מידת הסטייה מן המצב המוגדר כישר או שטוח, מוגדרת ומחושבת בצורות ושיטות שונות. עקמומיות עשויה להוות סקלר (גודל כמותי חסר כיוון) או וקטור - גודל המתאפיין בכיוון.
עקמומיות של קו

העקמומיות של קו מוגדרת כגבול היחס בין הפרש זוויות השיפוע (המשיקים), בשתי נקודות סמוכות על העקום, לבין קטע הקו (הקשת) המחבר שתי נקודות אלו, כאשר זה שואף לאפס:
ממשוואה זו נובע כי עקמומיות קו שקולה לנגזרת הזווית לפי אורך הקשת ( q={\frac {d\alpha }{dS}}).
אם משוואת הקו היא  y=f(x) כי אז מתקיים עבור זווית שיפוע המשיק לעקום בנקודה כי  y'(x)=\tan {\alpha }, ולכן העקמומיות היא:
גודל זה שווה לערך ההפוך של רדיוס העקמומיות בנקודה (רדיוס המעגל האוסקולטורי - המעגל המתלכד עם העקום בנקודה). כלומר,
ומכאן שרדיוס העקמומיות קטן ככל שהעקמומיות גדלה.
במקרה של קו ישר, העקמומיות שווה לאפס, שכן הנגזרת השנייה של y ( y'') מתאפסת. רדיוס העקמומיות במקרה זה הוא אינסופי.
עקמומיות של משטח > עקמומיות גאוס

עקמומיות משטח או עקמומיות גאוס בנקודה מסוימת מוגדרת כמכפלת שתי העקמומיות הראשיות של המשטח באותה נקודה - העקמומיות המקסימלית והמינימלית של הקווים הכלולים במשטח העוברים דרך אותה נקודה:
כאשר  k_{1} ו-  k_{2} הם העקמומיות הראשיות



הקשר בין עקמומיות משטח ורדיוס העקמומיות בנקודה (R) הוא:
במקרה של משטח כדורי, העקמומיות של כל מעגל גדול שווה לערך ההפוך של רדיוס המעגל ( {\frac {1}{r}}) ולכן, שתי העקמומיות הראשיות בכל נקודה שוות ל- {\frac {1}{r}}, ועקמומיות המשטח, Q, שווה ל-  {\frac {1}{r^{2}}}. בהתאמה, רדיוס העקמומיות על פני משטח כדורי שווה לרדיוס הכדור.
עקמומיות של משטח > עקמומיות ממוצעת

העקמומיות הממוצעת של משטח, בנקודה מסוימת, מוגדרת כממוצע העקמומיות הראשיות של המשטח באותה נקודה:
כאשר  k_{1} ו-  k_{2} הם העקמומיות הראשיות.
העקמומיות הממוצעת של משטח כביטוי של הרדיוסים התואמים את העקמומיות הראשיות היא:
כאשר  R_{1} ו-  R_{2} הם הרדיוסים התואמים את העקמומיות הראשיות.

הקשר בין העקמומיות הממוצעת של משטח ועקמומיות גאוס בנקודה (Q) נתון בנוסחה:
עקמומיות של משטח > הובלה מקבילה

ניתן לחשב עקמומיות משטח בנקודה באמצעות העתקה מקבילה - כלומר, גרירה של וקטור לאורך לולאה ללא שינוי אורכו וכיוונו יחסית למרחב הנבדק. ההפרש הווקטורי בין הווקטור המקורי לווקטור המתקבל אחר הובלה בלולאה אינפיניטסימלית, פרופורציונלי לעקמומיות המשטח בנקודה, יחס המוגדר על ידי טנזור העקמומיות של רימן (ראו להלן), המשמש גם למדידת עקמומיות של מרחבים מממדים גבוהים יותר, כגון המרחב-זמן הארבע ממדי.
עקמומיות שלילית וחיובית

ניתן להבחין בין כיוון ההתעקלות של עקומות באמצעות סימונם. כאשר, עקמומיות חיובית (k>0) מציינת התעקלות כלפי מעלה (רדיוס העקמומיות בנקודה מכון כלפי מעלה), ועקמומיות שלילית (k<0) מציינת התעקלות כלפי מטה (רדיוס העקמומיות בנקודה מכון כלפי מטה). כיוון העקמומיות הוא תלוי נקודת מבט, והיפוכה ישנה את מראית כיוון ההתעקלות וכפועל יוצא, סימן העקמומיות.
בהתייחס למשטחים עקומים, ייתכנו מקרים, כזה של מבנה בעל צורת אוכף, בהם אחת העקמומיות הראשיות בנקודה היא חיובית ואילו השנייה היא שלילית. עקמומיות גאוס (Q) עבור נקודה שכזו תהא שלילית ואילו רדיוס העקמומיות יהיה מספר מדומה (השורש הריבועי של הערך ההפוך של Q).
עקמומיות חיצונית ופנימית

עקמומיות היא תכונה של המרחב, יהא ממדו אשר יהא, הגלויה לעיני צופה חיצוני, אך יש שניתן לזהותה גם מתוך המרחב עצמו, באמצעות חקירת התכונות של עצמים גאומטריים במרחב. עקמומיות פנימית היא עקמומיות מן הסוג השני, תכונה שגם 'תושבי' המרחב יכולים לזהותה ולא רק צופים חיצוניים. עקמומיות חיצונית לעומת זאת היא עקמומיות שלא ניתן להבחין בה מתוך המרחב עצמו והיא מובחנת רק לעיני צופה חיצוני,בממד גבוה יותר. עקמומיות קו, לדוגמה, היא עקמומיות חיצונית. תושבי הקו לא יבחינו בעקמומיותו, אף לא באמצעות חישובים ומדידות.
עקמומיות גאוס, עקמומיות משטח, היא דוגמה לעקמומיות פנימית ולפי ה-Theorema Egregium (משפט בגאומטריה דיפרנציאלית שהוכח על ידי קרל פרידריך גאוס) ניתן לזהותה באמצעות חקירת התכונות של עצמים גאומטריים במרחב. היחס בין שטח מעגל לקוטרו, וסכום הזוויות במשולש, הן שתיים מן התכונות הגאומטריות שבאמצעותן ניתן לזהות עקמומיות פנימית ולחשבה. תכונות אלו משתנות כתלות בעקמומיות הפנימית של המרחב: במישור (משטח שטוח) בו העקמומיות היא 0, שטח מעגל הוא  \pi R^{2} וסכום הזוויות במשולש הוא  \pi  רדיאנים; עבור משטח המתאפיין בעקמומיות פנימית נקבל תוצאות שונות, המעידות על סטייתו מהמצב השטוח, ובאמצעותן נוכל להעריך את עקמומיותו. ביצוע מדידות מעין אלו בנקודות שונות של המשטח תאפשר שרטוט של מפת עקמומיותו.
עקמומיות אמיתית ועקמומיות מדומה

עקמומיות מדומה, להבדיל מעקמומיות אמיתית, היא עקמומיות שניתן לסלקה, באמצעות טרנספורמציה מתאימה, מבלי לשנות את תכונות המרחב. משטח גלילי ומשטח חרוטי הם דוגמאות למשטחים בעלי עקמומיות מדומה, שניתן לפרשם למישור מבלי לשנות את תכונותיהם. משטח כדורי לעומת זאת הוא משטח בעל עקמומיות אמיתית ופרישתו תייצר מתיחות וחיתוכים. 

עקמומיותו של משטח היא מדומה אם בכל נקודה על פניו ניתן למצוא לפחות כיוון אחד שבו קיים קו ישר הכלול במשטח עצמו. קווים מעין אלו מציינים למעשה את קיומו של כיוון או מספר כיוונים שבהם העקמומיות במשטח היא אפס, ומעידים על האפשרות לסלק את העקמומיות באמצעות טרנספורמציה למערכת ייצוג שטוחה. אם בכל נקודה על פני משטח בעל עקמומיות מדומה, נבנה מערכת מקומית שטוחה (מישור מקומי המשיק למשטח בנקודה), ניתן יהיה לחבר את כלל המערכות השטוחות שניבנו לאורך קו שכזה לכדי מערכת שטוחה אחת, נעדרת עקמומיות.
בהתייחס למרחבים מממדים שונים, מרחב שרכיבי הטנזור שלו קבועים הוא מרחב שטוח או בעל עקמומיות מדומה. ומרחב שחלק או כל רכיבי הטנזור שלו הם משתנים תלויים הוא מרחב בעל עקמומיות אמיתית.
עקמומיות הקו בנקודה P שווה לערך ההפוך של רדיוס העקמומיות r בנקודה זו.
נקודת אוכף על גרף הפונקציה  \,z=x^{2}-y^{2} (באדום). פני המשטח מתעקלים מעלה מן הנקודה בעקמומיות חיובית ומטה ממנה בעקמומיות שלילית.
אולפני באבל

| --- | --- |

 נתונים כלליים
 סוג:  אולפן קולנוע
 מייסדים:  ארטיום גברליאנוב
 תקופת הפעילות:  2016–הווה (כ־9 שנים)
 חברת אם:  News Media Holdings באבל קומיקס
 מיקום המטה:  מוסקבה
 משרד ראשי:  מוסקבה, רוסיה
 ענפי תעשייה:  קולנוע וטלוויזיה
 מוצרים עיקריים:  סרטי קולנוע סדרות טלוויזיה
  
 http://bubblestudios.com
 
אולפני בָּאבַּל (ברוסית: ООО «БАБЛ СТУДИОС»‎; ממותג באנגלית בשם Bubble Studios) הוא אולפן קולנוע רוסי, המבוסס במוסקבה והיא חברה בת של באבל קומיקס שבבעלות חברת News Media Holdings, כשמפיק הקולנוע ולדימיר בסדין שימש כנשיא האולפנים הראשון.
האולפנים הוקמו על מנת להפיק סרטים המבוססים על דמויות של באבל קומיקס. האולפנים מעורבים בהפקת זיכיון הקולנוע מייג'ור גרום. האולפנים הפיקו 4 סרטים והם מתכננים לייצר זיכיון קולנועי לעולם משותף שמאגד סדרת סרטי גיבורי-על שיתבססו על חוברות הקומיקס של חברת באבל קומיקס. הזיכיון צפוי לכלול סרטי קולנוע נפרדים החולקים דמויות משנה, אזכורים או רמזים שיקשרו את כולם זה לזה, כהשפעה ברורה מהיקום הקולנועי של מארוול.
הנהלה

ולדימיר בסדין, נשיא החברה (אוקטובר 2015 - ספטמבר 2019)
ארטיום גברליאנוב, נשיא החברה (מספטמבר 2019)
פיודור קאן, מפיק ראשי
הפקות מקור

| שם הסרט | שנה | במאי | הערות |
| --- | --- | --- | --- |
| מייג'ור גרום | 2017 | ולדימיר בסדין | סרט קצר |
| מייג'ור גרום: רופא המגפה | 2021 | אולג טרופים | סרט קולנוע באורך מלא |
| גרום: ילדות קשה | 2023 | אולג טרופים | סרט פריקוול ל״רופא המגפה״. |
| מייג'ור גרום: המשחק | 2024 | אולג טרופים | סרט קולנוע באורך מלא. סרט המשך ל״רופא המגפה״. |
|  מייג'ור גרום | 2025 | אולג טרופים | מיני-סדרה. גרסה מורחבת של ״מייג'ור גרום: המשחק״. |
| פוריה | 2026 | פיליפ יוריב | סדרה |
| בסובוי | 2026 |  | סרט קולנוע באורך מלא, עיבוד של החוברות אודות מחבל השדים |
| מייג'ור גרום 3 | 2027 | אולג טרופים | סרט קולנוע באורך מלא. סרט המשך ל״מייג'ור גרום: המשחק״. |
| בעלי ברית | 2029 |  |  |
| שומרי השלום | 2027 |  | סדרה |
|  אקסליבריום | 2028 |  | סדרה |
| בסובוי 2 | 2028 |  | סרט קולנוע באורך מלא |
| עידן העורבים | 2029 |  | סרט קולנוע. קרוסאובר ראשון. |
ראו גם

באבל קומיקס
הערות שוליים

↑  הסרט המלא, בפרופיל היוטיוב של באבל
↑  Появился трейлер первой экранизации русского комикса: Вирусные ролики: Интернет и СМИ: Lenta.ru
↑  На Comic-Con показали тизер первого фильма по российским комиксам
↑  Линар Гимашев, Вышел постер фильма «Майор Гром: Трудное детство» - приквел «Чумного доктора», Plugged In Ru, ‏2021-12-18 (ברוסית)
↑  «Майор Гром», каким мы его ещё не видели — приквел «Чумного доктора» официально в работе
| באבל קומיקס |
| --- | --- | --- |
| דמויות וחוברות קומיקס | מייג'ור גרום (דמות: מייג'ור גרום) • רופא המגפה • מחסל השדים • מטאורה • פוריה האדומה • אינוק • אקסליבריום • שומרי השלום • בני ברית • אינוק נגד מחסל השדים • עידן העורבים |  |
| עיבודים לקולנוע ולטלוויזיה בהפקת אולפני באבל | מייג'ור גרום (סרט קצר) • מייג'ור גרום: רופא המגפה (‏2021) • פוריה (סדרת טלוויזיה) • גרום: ילדות (‏2023) • מייג'ור גרום: המשחק (‏2024) |  |
| כותבים ומאיירים | ארטיום גברליאנוב • קונסטנטין טראסוב • יבגני פדוטוב |  |
נבחרת סלובקיה בכדורסל

| --- | --- |
סלובקיה
 מידע כללי
 הצטרפות:  1993
 השתייכות:  פיב"א אירופה
 דירוג פיב"א (26 בנובמבר 2024):  60       ‎-1‏
  - ניקוד פיב"א:  188.6
 מאמן:  ארמיס נגליץ'
 www.slovakbasket.sk
 
 משחק בינלאומי ראשון
 בוסניה והרצגובינה בוסניה והרצגובינה 97 - 69 סלובקיה סלובקיה ורוצלב, פולין; 30 במאי 1993
 הניצחון הכי גדול
 סלובקיה סלובקיה 100 - 39 מלטה מלטה לוויצה, סלובקיה; 7 בספטמבר 2005
 ההפסד הכי גדול
 בלגיה בלגיה 102 - 59 סלובקיה סלובקיה מונס, בלגיה; 30 ביוני 2022
 
נבחרת סלובקיה בכדורסל היא נבחרת הכדורסל הלאומית של מדינת סלובקיה. הנבחרת הוקמה בעקבות היפרדותה של סלובקיה מצ'כוסלובקיה בשנת 1993 והיא אחת הנבחרות החלשות ביותר באירופה. הדירוג הנוכחי של נבחרת ישראל ברשימת הדירוג של פיב"א לנבחרות גברים, הוא המקום ה-39 בעולם, נכון ל-26 בנובמבר 2024, עלייה של 2 מקומות לעומת דירוג קודם.
הנבחרת מעולם לא העפילה לטורניר אליפות אירופה בכדורסל או לכל טורניר משמעותי אחר.
כל אליפויות אירופה

1995 עד 2003 - לא העפילה
2005 עד 2011 - דרג ב'
2013 עד 2025 - לא העפילה
ראו גם

נבחרת צ'כוסלובקיה בכדורסל
הערות שוליים

↑  דירוג לנבחרות לאומיות גברים באתר פיב"א
טליסה סוטו

| --- | --- |

 לידה:  27 במרץ 1967 (בת 57) ברוקלין, ארצות הברית 
 מדינה:  ארצות הברית 
 תקופת הפעילות:  מ-1986 
 בן או בת זוג:  בנג'מין בראט (2002–?) 
 צאצאים:  סופיה בראט 
 פרופיל ב-IMDb
 
טליסה סוטו (באנגלית: Talisa Soto; נולדה ב-27 במרץ 1967) היא דוגמנית ושחקנית אמריקאית.
שנותיה הראשונות

נולדה כמרים סוטו (Miriam Soto) בברוקלין, ניו יורק,
סוטו היא הצעירה בארבעת ילדיהם של הורים ילידי פוארטו ריקו.
הוריה עברו מאוחר יותר לנורת'האמפטון, מסצ'וסטס, שם גדלו ולמדו סוטו ואחיה. משפחתה של סוטו הייתה אחת מהמשפחות הפורטוריקניות המעטות שהתיישבו בשכונה. כתוצאה מכך היא חשה שלאנשים יש כלפיה דעה קדומה והיא נהייתה בודדה.
קריירה > דוגמנות

בהיותה בת 15 חתמה סוטו על חוזה דוגמנות עם סוכנות קליק ועסקה בדוגמנות בחופשות הקיץ שלה מהלימודים. שבועות אחרי שחתמה על החוזה, היא נסעה לטייל בפריז שם צילם אותה ברוס וובר לווג. היא שבה לנורתהמפטון בתום הקיץ על מנת לסיים את לימודיה בבית הספר והמשיכה לדגמן לפרקים עד שהיא סיימה את בית הספר התיכון.
מאוחר יותר היא הופיעה בעמודי השער של ווג האמריקאי והבריטי והמגזינים Elle‏, Mademoiselle, Glamour and Self.
היא גם הופיעה בקליפ המוזיקה הראשון שלה "Each Time You Break My Heart" אותו שרו חברה לשעבר ניק קיימן ביחד עם מדונה בבימויו של טוני וירומונטה.
סוטו וקיימן הופיעו לעיתים כדוגמניו של ריי פטרי (Ray Petri), מעצב האופנה המנוח והיוצר של מראה "בופאלו בוי" של לונדון של שנות השמונים.
קריירה > משחק

סוטו שבה לארצות הברית ב-1988, היא ערכה מבחן במה והתקבלה לתפקיד "אינדיה" בהופעת הבכורה שלה בסרט הקולנוע Spike of Bensonhurst, קומדיה בה כיכבו סשה מישל וארנסט בורגניין. ב-1989 היא לוהקה כלופה לאמורה בסרט ג'יימס בונד "רישיון להרוג" בכיכובו של טימותי דלטון וכמאריה ריברה בסרט The Mambo Kings.
סוטו השתתפה ביותר מעשרים סרטים, ביניהם "מורטל קומבט" (1995) כקיטאנה, "מרדף השמש" של מייקל צ'ימינו כאישה אינדיאנית, "Island of the Dead" כמליסה אוקיף, Piñero‏ (2001) כסוגר, בכיכובו של בנג'מין בראט ו-Ballistic: Ecks vs. Sever ‏(2002) וריין לצד לוסי לו ואנטוניו בנדרס. סוטו גם הופיעה בשתי הופעות אורח בסדרות הטלוויזיה C-16: FBI. ב-1995. היא שיחקה את דונה ג'וליה, אחת ממושאי האהבה הרבים של ג'וני דפ בקומדיה הרומנטית Don Juan DeMarco, דפ שיחק את דון ג'ואן. היא גם הופיעה בקליפ המוזיקלי "I Need to Know". של מארק אנתוני. ב-1996 שיחקה סוטו בסרט Vampirella, את הגיבורה עליה קרוי הסרט, המבוססת על ספר קומי. ב-1997 השתתפה בסרט הפשע "מלכודת זבובים" לצדו של רוברט לוג'יה. בשנת 2001 שיחקה בסרט "פיניירו". ב-2009 שיחקה בסרט "המשימה" לצד בנג'מין בראט. ב-2013 שיחקה בתפקיד קטן בסרט "אליסיום" בכיכובו של מאט דיימון.
קריירה > עמודי שער

ב-1990 בחר המגזין פיפל בסוטו כאחת מחמישים הנשים היפות בתבל.
היא הופיעה גם בגיליון בגדי הים של ספורטס אילוסטרייטד,
היא דורגה במקום ה-58 בין 100 הנשים החמות ביותר לשנת 2002, לפי המגזין מקסים.
חייה האישיים

במהלך שנות השמונים יצאה סוטו עם הזמר ניק קיימן.
ב-1997 סוטו נישאה לשחקן קוסטאס מנדילור והם התגרשו ב-2000.
היא פגשה את השחקן בנג'מין בראט על הסט של הסרט Piñero והם נישאו ב-13 באפריל 2002.
לזוג שני ילדים
פילמוגרפיה

| שנה | שם הסרט | תפקיד | הערות |
| --- | --- | --- | --- |
| 1988 | Spike of Bensonhurst | אינדיה | סרט הבכורה שלה |
| 1989 | רישיון להרוג | לופה לאמורה | סרט ג'יימס בונד בכיכוב טימותי דלטון |
| 1992 | The Mambo Kings | מריה ריברה | בכיכוב בנג'מין בראט |
| 1995 | מורטל קומבט | קיטאנה | מבוסס על משחק הווידאו הפופולרי |
| 1995 | Don Juan DeMarco | דונה ג'וליה | קומדיה רומנטית בכיכוב ג'וני דפ |
| 1996 | Vampirella | ואמפרלה | מבוסס על קומיקס |
| 1997 | מלכודת זבובים | לא ידוע | לצד רוברט לוג'יה |
| 1999 | מרדף השמש | אישה אינדיאנית | בבימוי מייקל צ'ימינו |
| 2001 | פיניירו | סוגר | בכיכוב בנג'מין בראט |
| 2002 | Ballistic: Ecks vs. Sever | וריין | לצד לוסי לו ואנטוניו בנדרס |
| 2009 | המשימה (La Mission) | לא ידוע | לצד בנג'מין בראט |
| 2013 | אליסיום | תפקיד קטן | בכיכוב מאט דיימון |
הערות שוליים

↑  Candelaria, Cordelia; Aldama, Arturo J.; García, Peter J. (2004). Encyclopedia of Latino popular culture. 2. Greenwood Publishing Group. pp. 778. ISBN 0-313-32215-5.
↑  Miller, Samantha (2002-04-29).
Benjamin's Surprise,
ISSN 0093-7673.
1 2  "Talisa Soto: Catwalk Queen Strides To New Life".
New Sunday Times: 2. 1989-07-23.
↑  Talisa Soto,
Fashion Model Directory
↑  Limnander, Armand (2009-10-19).
"Ray Petri’s Enduring Style"
nytimes.com.
↑  "Talisa Soto Biography (1967-)".
filmreference.com.
↑  "הביוגרפיה של טליסה סוטו", filmreference.com.
↑  חמישים הנשים היפות בתבל, פיפל 57, 9 במאי 1990
↑  טליסה סוטו, fashionmodeldirectory.com
↑  "מלכת המסלול צועדת לחיים חדשים: טליסה סוטו", ניו סאנדיי טיימס, 23 ביולי 1989
↑  "הביוגרפיה של טליסה סוטו", filmreference.com.
↑  סטפן מ. סילברמן, בנג'מין בראט מתחתן עם טליסה סוטו, פיפל, 16 באפריל 2002
↑  סטפן מ. סילברמן, "בראט החדשה בביתו של בן, טליסה", פיפל, 17 בדצמבר 2002
| --- | --- |
בקרת זהויות :  PLWABN: 9810641534505606  BIBSYS: 15034467  BNE: XX1279798  BnF: cb14040583f (data)  ISNI: 0000 0001 1469 5948  LCCN: no95060349  NKC: xx0202306  NLA: 35606606  NLK: KAC2020N4824  SNAC: w6tm86zj  Trove: 1012661  VIAF: 27267429   WorldCat (עם VIAF): 27267429
סימון מתייה

| --- | --- |

 לידה:  31 בינואר 1908 ניי-סיר-סן, צרפת 
 פטירה:  7 בינואר 1980 (בגיל 71) שאטו, צרפת 
 מדינה:  צרפת
 בן או בת זוג:  René Mathieu 
 יד חובטת:  ימני 
 פעילות כמקצוענית:  ? – 7 בינואר 1980 
 יחידים
 מאזן קריירה:  510-94
 דירוג שיא:  3 (1932)
 זכיות בטורנירים:  147
 שיאי גראנד סלאם
 זכיות 13 (2 הנשים, 9 בזוגות נשים, 2 בזוגות מעורבים)
 אליפות צרפת הפתוחה:  זכיהה (1938, 1939)
 וימבלדון:  חצי הגמר
 אליפות ארצות הברית הפתוחה:  רבע גמר
 
סימון מתייה (בצרפתית: Simonne Mathieu; ‏ 31 בינואר 1908 – 7 בינואר 1980) הייתה טניסאית צרפתיה. היא זכתה במקום ראשון בתחרות הנשים, זוגות נשים וזוגות מעורבים בתחרויות גראנד סלאם 13 פעמים.
ביוגרפיה

סימון פסמר נולדה בניי-סיר-סן למשפחה של עסקן כדורגל שהיה נשיא מועדון ספורט. בשנת 1925, בגיל 17 היא התחתנה עם רנה מתייה שעסק בספורט והיה מוציא לאור של ירחון בתחום.
סימון מתייה החלה לשחק בתחרויות גראנד סלאם בשנת 1925. באליפות צרפת בטניס 1929 היא הגיע לגמר תחרויות הנשים. בהמשך היא שיחקה בגמר עוד מספר פעמים אך ניצחה רק באליפות צרפת בטניס 1938 ושיחזרה את ההישג באליפות צרפת הפתוחה 1939. באליפות וימבלדון היה הצליחה להגיע מספר פעמים לשלב חצי הגמר.
בתחרויות זוגות נשים היו מתייה הישגים משמעותיים. היא הגיע לגמר באליפות צרפת בטניס 1930 אך הפסידה. בשנים 1933 ו-1934 היא ניחצה בתחרויות זוגות נשים בוימבלדן ובצרפת כאשר שיחקה לצד אליזבת ריין. בשנים 1937/38 היא ניצחה עוד 4 פעמים כאשר שיחקה לצד בילי יורק. הישג אחרון היה באליפות צרפת בטניס 1939 לצד ידביגה ידזרובסקה מפולין.
בתחרויות זוגות מעורבים מתייה ניצחה פעמיים ביחד עם איבון פטרה ופעמיים הפסידה בגמר.
לעקבות פתיחת מלחמת העולם השנייה מתייה חזרה מארצות הברית לבריטניה והצטרפה לצרפת החופשית של שארל דה גול. היא הייתה בין מקימי יחידת נשים וסיימה את המלחמה בתפקיד מפקדת היחידה. על פעילות זו מתייה התקבלה ללגיון הכבוד.
אחרי סיום המלחמה, מתיהה לא חזרה להתחרות.
בשנת 2006 מתייה התבלה להיכל התהילה של הטניס.
בשנת 2017 מגרש מס' 3 באצטדיון רולאן גארוס נקרא על שמה.
סימון מתייה נפטרה בשנת 1980.
הישגים

| 0 | 1 | 2 |
| --- | --- | --- |
| שנה | יריבה בגמר | תוצאה |
| אליפות צרפת בטניס 1929 | ארצות הברית הלן וילס | 3–6, 4–6 |
| אליפות צרפת בטניס 1932 | ארצות הברית הלן וילס | 5–7, 1–6 |
| אליפות צרפת בטניס 1933 | הממלכה המאוחדת מרגרט סקריבן | 2–6, 4–4, 4–6 |
| אליפות צרפת בטניס 1935 | גרמניה הנאצית הילדה קרובינקל | 2–6, 1–6 |
| אליפות צרפת בטניס 1936 | גרמניה הנאצית הילדה קרובינקל | 3–6, 4–6 |
| אליפות צרפת בטניס 1937 | גרמניה הנאצית הילדה קרובינקל | 2–6, 4–6 |
| אליפות צרפת בטניס 1938 | צרפת נלי לונדרי | 6–0, 6–3 |
| אליפות צרפת בטניס 1939 | פולין ידביגה ידזרובסקה | 6–3, 8–6 |
הארווי אלטר

| --- | --- |

 לידה:  12 בספטמבר 1935 (בן 89) ניו יורק, ארצות הברית 
 ענף מדעי:  וירולוגיה
 מקום מגורים:  ארצות הברית
 מקום לימודים:  אוניברסיטת רוצ'סטר 
 מוסדות:  אוניברסיטת ג'ורג'טאון  המכונים הלאומיים לבריאות 
 פרסים והוקרה:  Public Health Service Distinguished Service Medal  פרס נובל לפיזיולוגיה או לרפואה (2020)  פרס קרן גיירדנר הבינלאומי (2013)  Prix International de l’INSERM (2004)  פרס לסקר-דיבייקי למחקר קליני (2000)  James Blundell Prize (1999)  קרל לנדשטיינר (1992) 
 תרומות עיקריות
 גילוי וירוס ההפטיטיס C
 
הארווי ג'יימס אלטר (באנגלית: Harvey James Alter; נולד ב-12 בספטמבר 1935) הוא וירולוג ורופא יהודי-אמריקאי, הידוע בעיקר בעקבות עבודתו שהובילה לגילוי וירוס ההפטיטיס C, עליה קיבל פרס נובל לרפואה לשנת 2020.